paragraph_text: Škola ljudskih odnosa se odnosi na istraživanja u području razvitka organizacija koja se bave proučavanjem ljudske prirode u skupinama, posebno u skupinama na radnom mjestu. Škola potječe iz Hawthornske studije iz 1930-ih godina. Studijom Hawthorne Worksa (tvrdke Western Electrica izvan Chicaga) ispitivali su utjecaje socijalnih međuodnosa, motivacije i zadovoljstva radnika na proizvodnost tvrtke. Škola je gledala na radnika kroz prizmu psihologije i kompatibilnosti s tvrtkama što je rezultiralo stvaranjem discipline upravljanja ljudskim resursima.